
RAPORT COMUN
asupra propunerii legislative pentru modificarea şi completarea articolelor

(3), (97), (98), (103) şi (104) din Legea nr.67/2004 pentru alegerea autorităţilor administraţiei publice locale cu modificările şi completările ulterioare
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru administraţie publică şi amenajarea teritoriului au fost sesizate, pentru dezbaterea în fond, a propunerii legislative pentru modificarea şi completarea articolelor (3), (97), (98), (103) şi (104) din Legea nr. 67/2004 pentru alegerea autorităţilor administraţiei publice locale cu modificările şi completările ulterioare, trimisă celor două comisii cu adresa nr. Plx. 747/2015 şi înregistrată cu nr. 4c-11/1361/2015 din 30.10.2015, la Comisia juridică, de disciplină şi imunităţi şi cu nr. 4c-6/397/2015 din 2 noiembrie 2015, la Comisia pentru administraţie publică şi amenajarea teritoriului.
Camera Deputaţilor este Cameră decizională, în temeiul dispoziţiilor art.75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat.

Senatul, în calitate de primă Cameră sesizată, a respins propunerea legislativă în şedinţa din data de  26 octombrie 2015.   

Consiliul Legislativ a avizat negativ propunerea legislativă, aducând argumente în sensul respingerii ei. 

Iniţiativa legislativă are ca obiect de reglementare modificarea şi completarea Legii nr. 67/2004 pentru alegerea autorităţilor administraţiei publice locale, republicată, cu modificările ulterioare.

În conformitate cu prevederile art. 61 şi 63 din Regulamentul Camerei Deputaţilor, republicat, membrii celor două comisii sesizate în fond au examinat propunerea legislativă în şedinţe separate. 

Membrii Comisiei pentru administraţie publică şi amenajarea teritoriului au examinat iniţiativa legislativă în data de 3 noiembrie 2015. 

Din numărul total de 22 membri ai Comisiei pentru administraţie publică şi amenajarea teritoriului au participat la şedinţă 20 deputaţi.  
Membrii Comisiei juridice, de disciplină şi imunităţi au examinat iniţiativa legislativă în data de 17 noiembrie 2015. La lucrările Comisiei juridice, de disciplină şi imunităţi, deputaţii au fost prezenţi conform listei de prezenţă.  

În temeiul art. 55 din Regulamentul Camerei Deputaţilor, republicat, la lucrările comisiilor a participat, în calitate de invitat, domnul Cristian Cosmin – secretar de stat în cadrul Ministerului Dezvoltării Regionale şi Administraţiei Publice.  


În urma dezbaterilor, membrii celor două comisii sesizate în fond, cu unanimitate de voturi, au hotărât să propună plenului Camerei Deputaţilor respingerea propunerii legislative întrucât Legea nr. 67/2004 pentru alegerea autorităţilor administraţiei publice locale, republicată în Monitorul Oficial al României, Partea I, nr. 333 din 17 mai 2007, cu modificările şi completările ulterioare, a cărei modificare şi completare se doreşte, a fost abrogată prin art. 136 din Legea nr. 115/2015 pentru alegerea autorităţilor administraţiei publice locale, pentru modificarea Legii administraţiei publice locale nr. 215/2001, precum şi pentru modificarea şi completarea Legii nr. 393/2004 privind Statutul aleşilor locali, publicată în Monitorul Oficial al României, Partea I, nr. 349 din 20 mai 2015. 

Prin urmare, propunerea legislativă a rămas fără obiect, întrucât modificarea sau completarea unui act normativ poate fi operată doar pe durata existenţei actului normativ. 

În raport cu obiectul şi conţinutul reglementării, propunerea legislativă face parte din categoria legilor organice, fiind incidente dispoziţiile art. 73 alin (3) lit. a) din Constituţia României, republicată. 
                    PREŞEDINTE,                                                                              PREŞEDINTE,                                                                                                                

             Bogdan Liviu CIUCĂ                                                                       Victor Paul DOBRE
                   SECRETAR,                                                                                     SECRETAR,     
       Sorin Constantin STRAGEA                                                                 Constantin AVRAM
               Consilier parlamentar,                                                             
     Şef serviciu, Sofia CHELARU
                Alina GRIGORESCU                                                                 Consilier parlamentar, Nicoleta TOMA

